
II. IZMJENE I DOPUNE FINANCIJSKOG PLANA 
ZA 2026. GODINU
Obrazloženje općeg dijela financijskog plana
Obrazloženje prihoda i rashoda, primitaka i izdataka

Predlaže se rebalans prihoda financijskog plana Škole za 2026.g. u ukupnom iznosu od 1.659.386,84 EUR što je smanjenje od 5.568,16 EUR u odnosu na usvojen financijski plan.
Planiran je rast prihoda iz opći prihoda te smanjenje vlastitih prihoda i pomoći.
Skupina 63 – Pomoći iz inozemstva i od subjekata unutar općeg proračuna odnosi se na pomoć iz državnog proračuna za financiranje plaća i materijalnih prava zaposlenika temeljem važećih kolektivnih ugovora, pomoć za nabavu obveznih udžbenika za školsku godinu 2026./2027., sredstva za opremanje knjižnice obveznom lektirnom građom. Također ovoj skupini pripadaju i pomoći od Općine Andrijaševci kao i pomoći za prehranu učenika u školskoj kuhinji. 

Skupina 66 – odnosi se na vlastite prihode od zakupa prostora dvorane i učionica te primljene donacije od putničkih agencija za odlazak učitelja na ekskurzije.

Skupina 67 – odnosi se na financiranje redovne djelatnosti škole iz nadležnog proračuna, financiranja plaća, regresa i božićnice pomoćnika u nastavi, e-tehničara.

Rebalansom financijskog plana predlažu se rashodi poslovanja u iznosu 1.552.686,00 EUR i rashodi za nabavu nefinancijske imovine u iznosu 7.600,00 EUR, ukupno 1.560.286,00 EUR, što je povećanje u iznosu od 5.381,00 EUR u odnosu na usvojen financijski plan. 
Prijedlog rashoda prema izvorima financiranja temelji se na određenim limitima nadležnog proračuna za opće prihode, planiranim vlastitim prihodima, pomoći temeljem važećeg temeljnog i granskog kolektivnog ugovora i odlukama Ministarstva znanosti, obrazovanja i mladih, dugogodišnjim projektima Pomoćnika u nastavi, godišnjem planu Škole i školskom kurikulumu, očekivanim poslovnim aktivnostima, financijskim pokazateljima izvršenih rashoda u prethodnim godinama, tržišnim pokazateljima i dostupnim informacijama. 
U skladu sa proračunskim ograničenjima, predloženi plan uspostavlja ravnotežu između mogućnosti i potreba.
Prijenos sredstava iz prethodne godine
U izvještajno razdoblje škola je iz prethodnih godina prenijela manjak prihoda poslovanja od 88.722,26 EUR  i manjak prihoda od nefinancijske imovine u iznosu 10.378,58 EUR. Ostao je ukupan manjak prihoda u iznosu od 99.100,84 EUR.
Obrazloženje posebnog dijela financijskog plana
Program 1023 Financiranje školstva izvan županijskog proračuna nije bilo nikakvih izmjena i dopuna financijskog plana.

Program 1052 Javne potrebe u odgojno-obrazovnom sustavu VSŽ u povećanju u iznosu od 2.710,00 i sastoji se od aktivnosti:

Aktivnost A1052 07 Pomoćnik u nastavi 8.  povećanje od 2.200,00 eura

- Izvor financiranja 11 Opći prihodi i primici: odnosi se na rashode za zaposlene i materijalne rashode (dnevnice za službeno putovanje)

- Izvor financiranja 50 Pomoći iz državnog proračuna: odnosi se na rashode za zaposlene i materijalne rashode (dnevnice za službeno putovanje)

- Izvor 561 Europski socijalni fond plus: odnosi se na rashode za zaposlene i materijalne rashode (dnevnice za službeno putovanje)

Tekući projekt T1052 02 Organizacija natjecanja i nagrade učenicima i mentorima (OŠ i SŠ)  povećanje od 510,00 eura

- Izvor financiranja 11 Opći prihodi i primici: odnosi se na rashode za zaposlene i materijalne rashode (nagrade mentorima)

Program 1054 Financiranje OŠ prema minimalnom standardu povećanje u iznosu od 2.671,00 eura i sastoji se od aktivnosti:

Aktivnost A01 Financijski i materijalni rashodi (stvarni troškovi) povećanje od 276,00 eura 

- Izvor financiranja 50 Pomoći iz državnog proračuna: odnosi se na povećanje na stavki sistematskih pregleda i osiguranja imovine.

Aktivnost A1054 03 Ostali stvarni troškovi OŠ (predvidivi i nepredvidivi) povećanje od 2.395,00 eura 

- Izvor financiranja 50 Pomoći iz državnog proračuna: odnosi se na ostale stvarne troškove (predvidive i nepredvidive).
Cilj projekta „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama“ je povećati socijalnu uključenost i integraciju učenika s teškoćama u razvoju u odgojno-obrazovnim ustanovama na način da im se pruži potpora u usvajanju sadržaja nastavnog plana i programa škole koju pohađaju.
Glavni ciljevi projekata Prehranu učenika u osnovnim školama u Hrvatskoj su osiguravanje pristupa zdravim, nutritivno uravnoteženim obrocima za svu djecu te poticanje usvajanja pravilnih prehrambenih navika radi poboljšanja cjelokupnog zdravlja. Također je tu i poboljšanje nutritivnog statusa osiguravanje obroka koji su u skladu s Nacionalnim smjernicama za prehranu učenika u osnovnim školama, koje propisuju normative za unos hranjivih tvari, suzbijanje siromaštva i socijalne isključenosti pružanje besplatnih obroka djeci u riziku od siromaštva kako bi se osiguralo da svako dijete ima barem jedan kvalitetan obrok dnevno, čime se smanjuje socijalna nejednakost. Projekt se financira iz Državnog proračuna.
Od 2019. škola sudjeluje u projektu Školskog mednog dana. Svrha Programa školskog mednog dana je educiranje djece i njihovih roditelja o važnosti konzumiranja meda kao i uključivanja meda u prehranu. Sredstva za provedbu projekta osigurana su iz sredstava Ministarstva poljoprivrede.
Temeljem Odluke o kriterijima i načinu dodjele sredstava radi opskrbe školskih ustanova i skloništa za žene žrtve nasilja Ministarstva rada, mirovinskog sustava, obitelji i socijalne politike od 2023. godine  financira  nabavku higijenskih potrepština za djevojčice od 5. do 8. razreda osnovnih škola. Nakon primljenih sredstava škola provodi nabavu higijenskih potrepština te ih dijeli učenicama od 5. do 8. razreda.
U sklopu programa financiranje osnovnih škola prema minimalnom standardu rashodi se financiraju isključivo iz nadležnog proračuna u sklopu decentraliziranih sredstava, u predloženi rebalans financijskog plana uključeni su redovni režijski troškovi, potreban materijal za nastavni proces i redovno održavanje škole, troškovi službenih putovanja koje su pravo i obveza svakog nastavnika i svi ostali opravdani troškovi vezani uz aktivnosti u godišnjem planu i programu škole.
Planirani rashodi za nabavu nefinancijske imovine odnose se na nabavu obveznih udžbenika učenicima i opremanje knjižnice lektirnom građom i opreme koja je potrebna redovnom poslovanju škole. 

Vlastiti prihodi se izvršavaju sukladno Pravilniku o načinu korištenja vlastitih prihoda. Pomoći obuhvaćaju troškove plaća i materijalnih prava svih zaposlenika, pomoć za nabavu obveznih udžbenika učenicima za školsku godinu 2026./2027., sredstva za opremanje knjižnice obveznom lektirnom građom te pomoći od Općine Andrijaševci. Donacije obuhvaćaju financiranje troškova odlaska nastavnika na ekskurzije.
Ciljevi i pokazatelji uspješnosti

Program osnovnoškolskog obrazovanja, odnosi se na financiranje rashoda za redovno poslovanje škole financiranih iz nadležnog proračuna temeljem Odluke o kriterijima i mjerilima za financiranje materijalnih i financijskih rashoda te tekućih izdataka i investicijskog održavanja osnovnih škola u 2026. godini. 

Stručno usavršavanje učitelja je pravo i radna obveza kako bi mogao učinkovito i visokokvalitetno obavljati odgojno-obrazovnu djelatnost. 

Program financiranje školstva izvan županijskog proračuna, izvor financiranja Vlastiti prihodi, odnosi se na financiranje troškova koji nisu financirani iz drugog izvora, a koji su nužni za održavanje redovnog poslovanja škole i provođenje aktivnosti iz godišnjeg plana i programa Škole. Škola ostvaruje vlastite prihode od najma prostora škole.  

Ulaganjem u opremu za nastavni proces postižu se bolji rezultati i veće zadovoljstvo i motiviranost učenika i nastavnika na rad u suvremeno opremljenom prostoru za učenje. 
Ravnatelj:

 Igor Miličević, prof.

